《送孙文辅尉新城》
宋代·章甫

我来淮上居，忽忽岁月过。
定交谁最久，有唱君必和。
棋枰角胜负，文字工切磋。
云山结伴游，风雨对床卧。
那知世途隘，但喜客愁破。
出处方乃殊，离别情无那。
江城失益友，山县得良佐。
平生爱图史，晚岁职警逻。
枹鼓常不惊，鸡犬亦相贺。
强饭君勉旃，功名看老大。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。